Helge O. Larsen

Helge O. Larsen (født 5. september 1951 i Leirfjord, død 24. april 2012) var en norsk statsviter, kommuneforsker, professor og tidligere rektor ved Høgskolen i Nesna.

Larsen var en av de første studentene ved Universitetet i Tromsø fra 1972, der han ble cand.polit. i 1979. Han var deretter ansatt ved Universitetet i Tromsø frem til 2003, fra 1985 som førsteamanuensis i offentlig politikk og administrasjon. Han ble i 2003 ansatt ved Høgskolen i Nesna, der han ble høgskolens første professor (i hovedstilling). Han hadde også en bistilling som professor II ved Universitetet i Tromsø frem til sin død. Helge O. Larsen var rektor for Høgskolen i Nesna fra 2003 til 2011.Regimebytte på HiNe

Larsen forsket på offentlig politikk og regional utvikling, særlig lokalt politisk lederskap. Han var også leder av Råd for høyere utdanning i Nord-Norge og styreleder ved Helgeland Museum.

 Referanser 

 Kilder 
 Nekrolog i Nordlys, 11.05.2012, s. 46

 Eksterne lenker 


Kategori:Professorer ved Høgskolen i Nesna
Kategori:Personer fra Leirfjord kommune
Kategori:Fødsler i 1951
Kategori:Dødsfall i 2012